Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_2852020/Esitys_ryhmaperhepaivakoti_Otsolan_lakka(30398)
Timestamp: 2020-05-25 09:14:52+00:00
Document Index: 4175107

Matched Legal Cases: ['§ 62', '§ 59', '§ 60', '§ 61', '§ 63', '§ 64', '§ 65', '§ 66', '§ 67', '§ 68']

Esitys ryhmäperhepäiväkoti Otsolan lakkauttamisesta ja muuttamisesta Otavan päiväkodin ryhmäksi | Mikkeli
Kokous 28.5.2020
Esitys ryhmäperhepäiväkoti Otsolan lakkauttamisesta ja muuttamisesta Otavan päiväkodin ryhmäksi
Kasvatus- ja opetuslautakunta, kokous 28.5.2020
§ 62 Esitys ryhmäperhepäiväkoti Otsolan lakkauttamisesta ja muuttamisesta Otavan päiväkodin ryhmäksi
MliDno-2020-1058
Pirjo Vartiainen, varhaiskasvatusjohtaja, Pirjo.Vartiainen@mikkeli.fi
Otavassa, Otavan päiväkodin tiloissa toimii ryhmäperhepäiväkoti Otsola. Ryhmässä on 12 lasta, joista kaikki ovat alle 3-vuotiaita. Otsolassa työskentelee kaksi lastenhoitajaa ja yksi perhepäivähoitaja. Perhepäivähoitaja eläköityy kesällä 2020. Otsolan toiminta on suunniteltu muutettavan Otavan päiväkodin lapsiryhmäksi 1.8.2020 alkaen. Lapsiryhmä on siirtynyt jo alakerran entisistä ryhmäperhepäiväkodin tiloista toisiin tiloihin päiväkodissa marraskuussa 2019, kun Otavan päiväkotiin saatiin uusi lisärakennus esiopetusryhmälle ja tiloja vapautui pienten ryhmälle.
Toinen lastenhoitajista jatkaa ensi syksynä Otsolan lapsiryhmässä ja päiväkodista siirtyy sisäisesti toinen lastenhoitaja ryhmään. Vastaavasti Otsolan ryhmän toinen lastenhoitaja siirtyy toiseen päiväkodin ryhmään. Lisäksi ryhmään on tulossa syksyllä uusi varhaiskasvatuksen opettaja päiväkodin henkilöstörakenteen mukaisesti.
Otsolan henkilöstölle on järjestetty YT-lain mukaiset yt-neuvottelut Teamsin välityksellä 7.5.2020.
Vanhempien kuulemistilaisuus pidettiin myös Teams-kuulemisena 7.5.2020. Tilaisuudesta on kirjoitettu muistio, joka on liitteenä.
Mikkelin kaupungin hallintosäännön 11 §:n mukaan lautakunta tekee esityksen kaupunginvaltuustolle palvelujen tuottamistavasta, palveluverkosta, uusien palveluiden tuottamisesta ja nykyisten lakkauttamisesta hyväksytyn talousarvion mukaisesti.
Kasvatus- ja opetuslautakunta päättää esittää kaupunginhallitukselle ja edelleen kaupunginvaltuustolle, että ryhmäperhepäiväkoti Otsola lakkautetaan 31.7.2020 ja perustetaan entisestä ryhmäperhepäiväkotiryhmästä Otsolan päiväkodin ryhmä 1.8.2020 alkaen.
Anne Hokkanen, Pirjo Vartiainen, Seija Manninen, Virpi Siekkinen
Liite Koltk Otsolan vanhempien kuulemistilaisuus 7.5.2020.pdf (pdf, 135 kt)
§ 59 Viranhaltijoiden päätökset tiedoksi/sivistysjohtaja
§ 60 Viranhaltijoiden päätösten otto-oikeus
§ 61 Ilmoitusasiat ja viranhaltijoiden päätökset tiedoksi
§ 63 Oikaisuvaatimus Rouhialan iltapäivätoimintaryhmään valinnasta
§ 64 Mikkelin kaupungin perusopetuksen ja varhaiskasvatuksen tilausajot 1.1.2021 - 31.12.2022 + optio 2 v
§ 65 Mikkelin kaupungin koulu- ja päiväkotikuvausten hankinta
§ 66 Muutos lukiokoulutuksen työ- ja loma-aikoihin lukuvuodelle 2020 – 2021
§ 67 Talouden seuranta 4/2020, kasvatus- ja opetuslautakunta
§ 68 Muut asiat